1996R1251 — DA — 01.07.2006 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:







NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).









▼B

KOMMISSIONENS FORORDNING (EF) Nr. 1251/96

af 28. juni 1996

om åbning og forvaltning af toldkontingenter for fjerkrækød







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT ( 1 ), under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød ( 2 ), senest ændret ved Kommissionens forordning (EF) nr. 2916/95 ( 3 ), særlig artikel 15, og ud fra følgende betragtninger: ud fra følgende betragtninger: Fællesskabet har inden for rammerne af Verdenshandelsorganisationen forpligtet sig til at åbne toldkontingenter for visse produkter fra fjerkræsektoren; der bør derfor vedtages gennemførelsesbestemmelser for disse kontingenter for perioden fra den 1. juli 1996 til den 30. juni 1997; visse kontingenter er ikke blevet åbnet i perioden fra den 1. januar 1996 til den 30. juni 1996; derfor bør disse kontingenter lægges til de mængder, der er fastsat i denne forordning; ordningen bør forvaltes på basis af importlicenser; med henblik herpå bør der specielt fastsættes bestemmelser om indgivelse af licensansøgninger og de oplysninger, der skal anføres på licensansøgningerne, som undtagelse fra artikel 8 i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter ( 4 ), senest ændret ved forordning (EF) nr. 2137/95 ( 5 ); licenserne bør først udstedes efter en betænkningstid, og der bør i givet fald anvendes en fast procentsats for godkendelse af mængderne; af hensyn til de erhvervsdrivende bør det bestemmes, at licensansøgninger kan trækkes tilbage, når der fastsættes en fast procentsats; med henblik på at sikre et regelmæssigt forløb af indførslerne bør de i bilag I fastsatte mængder fordeles over året; for at sikre en effektiv forvaltning af ordningen, bør sikkerheden for importlicenser i henhold til denne ordning fastsættes til 20 ECU/100 kg (produktvægt); risikoen for spekulationsforretninger med fjerkrækød bevirker, at de erhvervsdrivende kun må få adgang til ordningen, hvis de opfylder bestemte betingelser; de erhvervsdrivende bør gøres opmærksom på, at licenserne kun kan anvendes for produkter, som opfylder alle veterinærbestemmelser i Fællesskabet; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg — UDSTEDT FØLGENDE FORORDNING:







▼M6

Artikel 1

De i bilag I anførte toldkontingenter åbnes årligt for de deri angivne produktgrupper og på de deri fastsatte betingelser.

▼B

Artikel 2

De i artikel 1 nævnte kontingenter fordeles således:

— 25 % i perioden fra den 1. juli til den 30. september

— 25 % i perioden fra den 1. oktober til den 31. december

— 25 % i perioden fra den 1. januar til den 31. marts

— 25 % i perioden fra den 1. april til den 30. juni.

▼M8 —————

▼B

Artikel 3

Ved indførsel til Fællesskabet i henhold til de i artikel 1 nævnte kontingenter skal der fremlægges importlicens.

Artikel 4

For de i artikel 3 nævnte importlicenser gælder der følgende bestemmelser:

a) licensansøgeren skal være en fysisk eller juridisk person, der, når han indgiver sin ansøgning, over for en medlemsstats myndigheder kan godtgøre, at han i hvert af de to kalenderår forud for indgivelsen af licensansøgninger indførte mindst 50 tons produkter, der henhører under forordning (EØF) nr. 2777/75; ordningen gælder dog ikke for detailhandlende og restaurationer, som sælger deres produkter til den endelige forbruger

b) kun et af de gruppenumre, der er fastsat i bilag I, kan anføres i licensansøgningen; i ansøgningen kan der anføres flere produkter henhørende under forskellige KN-koder og med oprindelse i samme land. I så fald skal alle KN-koder og deres varebeskrivelse anføres i henholdsvis rubrik 16 og 15. Licensansøgningen skal vedrøre mindst 1 ton og højst 10 % af den mængde, der er til rådighed i den pågældende gruppe og for den i artikel 2 fastsatte periode

▼M1

c) i rubrik 8 i licensansøgningen og licensen angives oprindelseslandet

▼B

d) i rubrik 20 i licensansøgningen og licensen anføres en af følgende angivelser: — Reglamento (CE) no 1251/96 — Forordning (EF) nr. 1251/96 — Verordnung (EG) Nr. 1251/96 — Κανονισμός (ΕΚ) αριθ. 1251/96 — Regulation (EC) No 1251/96 — Règlement (CE) no 1251/96 — Regolamento (CE) n. 1251/96 — Verordening (EG) nr. 1251/96 — Regulamento (CE) no 1251/96 — Asetus (EY) N:o 1251/96 — Förordning (EG) nr 1251/96

e) i rubrik 24 i licensen anføres en af følgende angivelser: Nedsættelse af FTT-tolden som fastsat i — Reglamento (CE) no 1251/96 — Forordning (EF) nr. 1251/96 — Verordnung (EG) Nr. 1251/96 — Κανονισμός (ΕΚ) αριθ. 1251/96 — Regulation (EC) No 1251/96 — Règlement (CE) no 1251/96 — Regolamento (CE) n. 1251/96 — Verordening (EG) nr. 1251/96 — Regulamento (CE) no 1251/96 — Asetus (EY) N:o 1251/96 — Förordning (EG) nr 1251/96.

Artikel 5

▼M7

1. Licensansøgninger kan kun indgives i løbet af de første syv dage i måneden før hver periode som defineret i artikel 2.

▼M8

For perioden 1. januar til 31. marts 2007 kan licensansøgninger dog indgives i løbet af de første femten dage af januar 2007.

▼B

2. ►M3 Licensansøgningen skal indgives til den kompetente myndighed i den medlemsstat, hvor ansøgeren har nedsat sig eller har sit hovedsæde. Den tages kun i betragtning, hvis ansøgeren skriftligt erklærer, at han ikke har indgivet og forpligter sig for den pågældende periode til ikke at indgive andre ansøgninger om produkter i samme gruppe. ◄

▼M3

Hvis en ansøger indgiver mere end én ansøgning for produkter i samme gruppe, tages ingen af ansøgningerne i betragtning.

▼B

Hvis en ansøger indgiver mere end én ansøgning for produkter i samme gruppe, tages ingen af ansøgningerne i betragtning. En ansøger kan dog indgive flere importlicensansøgninger for produkter med samme gruppenummer, hvis produkterne har oprindelse i forskellige lande.

Ansøgninger om produkter fra det samme oprindelsesland indgives samtidigt til en medlemsstats myndigheder. De betragtes som én ansøgning, for så vidt angår den maksimumsmængde, der er nævnt i artikel 4, litra b), og anvendelsen af bestemmelsen i foregående afsnit.

3. Importlicensansøgninger for alle produkter, der er nævnt i artikel 1, ledsages af en sikkerhedsstillelse på 20 ECU/100 kg.

4. Den femte arbejdsdag efter udløbet af fristen for indgivelse af ansøgninger meddeler medlemsstaterne Kommissionen de ansøgninger, der er indgivet for hver produktgruppe. Meddelelsen indeholder en liste over ansøgerne og en oversigt over de mængder, der er ansøgt om for hver gruppe.

Alle meddelelser, herunder også meddelelsen»ingen ansøgninger«, fremsendes pr. telex eller telefax på den fastsatte arbejdsdag ved anvendelse af modellen i bilag II, hvis der ikke er indgivet ansøgninger, og modellerne i bilag II og III, hvis der er indgivet ansøgninger.

5. Kommissionen beslutter snarest, i hvilket omfang de i artikel 4 nævnte ansøgninger kan imødekommes.

Hvis de mængder, der er ansøgt om licens for, overstiger de disponible mængder, fastsætter Kommissionen en fast procentsats for godkendelse af mængderne. Hvis procentsatsen er på under 5%, kan Kommissionen undlade at godkende ansøgningerne, og sikkerheden frigives.

Ansøgeren kan trække sin licensansøgning tilbage senest ti arbejdsdage efter offentliggørelsen af den faste procentsats i De Europæiske Fællesskabers Tidende, hvis procentsatsens anvendelse medfører, at der fastsættes en mængde på under 20 tons. Medlemsstaterne underretter Kommissionen herom senest fem arbejdsdage efter, at ansøgningerne er trukket tilbage, og de frigiver sikkerheden.

Kommissionen bestemmer den restmængde, der skal lægges til den disponible mængde for den følgende periode i kontingentperioden, jf. artikel 1.

6. Licenserne udstedes så hurtigt som muligt, efter at Kommissionen har truffet sin beslutning.

7. Licenserne kan kun anvendes for produkter, der opfylder alle gældende veterinærbestemmelser i Fællesskabet.

▼M7

8. Medlemsstaterne meddeler Kommissionen inden udgangen af den fjerde måned efter hver årlig periode som fastsat i bilag I den samlede mængde, der er indført af hver af grupperne i henhold til nærværende forordning i denne periode.

Alle meddelelser, herunder meddelelser om »intet«, foretages efter bilag IV til nærværende forordning.

▼M2

Artikel 6

Importlicensernes gyldighedsperiode andrager 150 dage fra den faktiske udstedelsesdato, jf. artikel 21, stk. 2, i forordning (EF) nr. 3719/88, uden at den dog kan overskride den i artikel 1 definerede periode.

Importlicenser, der er udstedt i henhold til denne forordning, kan ikke overdrages.

▼B

Artikel 7

Bestemmelserne i forordning (EØF) nr. 3719/88 finder anvendelse, jf. dog bestemmelserne i denne forordning.

Uanset artikel 8, stk. 4, i nævnte forordning kan en mængde, der indføres i henhold til nærværende forordning, dog ikke være større end den mængde, som er nævnt i rubrik 17 og 18 i importlicensen. Men henblik herpå anføres »0« i licensens rubrik 19.

Artikel 8

Denne forordning træder i kraft den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

▼M8









BILAG I







Gruppe nr. Løbenummer KN-kode Told (EUR/tons) Årlige mængder (tons produktvægt) P 1 09.4067 0207 11 10 131 6 249 0207 11 30 149 0207 11 90 162 0207 12 10 149 0207 12 90 162 P 2 09.4068 0207 13 10 512 8 070 0207 13 20 179 0207 13 30 134 0207 13 40 93 0207 13 50 301 0207 13 60 231 0207 13 70 504 0207 14 20 179 0207 14 30 134 0207 14 40 93 0207 14 60 231 P 3 09.4069 0207 14 10 795 2 305 P 4 09.4070 0207 24 10 170 1 201 0207 24 90 186 0207 25 10 170 0207 25 90 186 0207 26 10 425 0207 26 20 205 0207 26 30 134 0207 26 40 93 0207 26 50 339 0207 26 60 127 0207 26 70 230 0207 26 80 415 0207 27 30 134 0207 27 40 93 0207 27 50 339 0207 27 60 127 0207 27 70 230









BILAG II

Anvendelse af forordning (EF) nr. 1251/96

Kommissionen for De Europæiske Fællesskaber — GD for Landbrug og Udvikling af Landdistrikter

Kontor D.2 — Gennemførelse af markedsforanstaltninger

Fjerkrækød







Ansøgning om importlicens med nedsat told GATT Dato: Periode:







Løbenummer Mængde, der er ansøgt om (kg produktvægt)









BILAG III

Anvendelse af forordning (EF) nr. 1251/96

Kommissionen for De Europæiske Fællesskaber — GD for Landbrug og Udvikling af Landdistrikter

Kontor D.2 — Gennemførelse af markedsforanstaltninger

Fjerkrækød







Ansøgning om importlicens med nedsat told GATT Dato: Periode:







Løbenummer KN-kode Ansøger (Navn og adresse) Mængde (kg produktvægt)









BILAG IV

Anvendelse af forordning (EF) nr. 1251/96

Kommissionen for De Europæiske Fællesskaber — GD for Landbrug og Udvikling af Landdistrikter

Kontor D.2 — Gennemførelse af markedsforanstaltninger

Fjerkrækød







MEDDELELSE OM DE FAKTISKE INDFØRSLER Løbenummer Mængde, der rent faktisk er overgået til fri omsætning Oprindelsesland